Volkswagen giver et smugkig på den nye 100 % elektriske ID.4 SUV - bilfotografen.dk
Investering på 33 mia. euro frem til 2024. Volkswagen sigter mod at blive verdensledende på markedet for elektrisk mobilitet og sigter mod en produktion på op til 1,5 mio. elbiler i 2025 – betydeligt mere end planlagt
ID.4 er Volkswagens første 100 % elektrisk drevne SUV, der ligesom den kommende ID.3 er baseret på koncernens skalerbare, modulære elektriske platform kaldet MEB. Med denne platform besidder ID.4 alle de stærke egenskaber, der vil kendetegne alle modellerne i ID.- familien: kompakte dimensioner, et rummeligt interiør, sportslig appeal, intuitiv betjening og online. Volkswagen-brandets strategiske offensiv indenfor e-mobilitet er således succesfuldt skudt i gang. I henhold til nye planer skal op til 1,5 millioner Volkswagen elbiler rulle af samlebåndet allerede i 2025 – betydeligt flere end hidtil planlagt.
Volkswagens elektriske offensiv tager fart som planlagt. I 2019 nåede virksomheden en vigtig milepæl med verdenspremieren på den 100 % elektriske ID.3 og produktionsstart på fabrikken i Zwickau. Markedslanceringen af ID.-familien er Volkswagens prioritet nummer ét for 2020, og de første ID.3’er rammer de europæiske veje til sommer.
Udgivet i 4. marts 2020 4. marts 2020 Forfatter rootKategorier Biler, Volkswagen
Forrige Forrige indlæg: Renault MORPHOZ – Den første bil, der tilpasser sig ethvert behov.
Næste Næste indlæg: Spring is here – Dacias første elbil er præsenteret